钦定古今图书集成/明伦汇编/官常典/第726卷 > 陈隆之
## 钦定古今图书集成/明伦汇编/官常典/第726卷 > 陈隆之

按《宋史忠义传》：隆之不知所仕履，为四川制置使。淳
祐元年十一月，成都被围，守弥旬弗下，部将田世显乘夜开门，北兵突入，隆之举家数百口皆死，槛送隆
之至汉州，命谕汉州守臣王夔降。隆之呼夔语之曰：
“大丈夫死，尔毋降也。”遂见杀。后五年，提刑袁简之上
其事，特赠徽猷阁待制，合得恩泽外，特与两子恩泽，
“赐谥立庙。”